Title: Úrad vlády SR
Author: sestrienkova
Last saved by: agenda0
Company: Úrad vlády Slovenskej republiky

Úrad vlády SR						Na rokovanie vlády SR
Sekcia hospodárskej politiky					dňa: 27.6.2001
								 k číslu: 4316/2001
                               	     k bodu: 23

S t a n o v i s k o
k Informácii o internetovej stránke spoločnosti Slovenská konsolidačná, a.s.

I.
	Návrh predkladá ministerka financií na základe záverov Porady ekonomických ministrov vlády SR zo dňa 4.6.2001 . Obsahuje návrh uznesenia vlády, predkladaciu správu, informáciu... a návrh komuniké.

	Materiál poskytuje údaje o obsahovej štruktúre internetovej stránky spoločnosti a návrhoch na zlepšenie jej obsahu. Od 1.6.2001 mala byť spustená anglická verzia internetovej stránky spoločnosti.

II.
Vzhľadom na to, že materiál je informáciou, medzirezortné pripomienkové konanie sa neuskutočnilo.

III.
	Materiál  sa  predkladá na  rokovanie  vlády na  základe záverov Porady ekonomických ministrov vlády SR zo dňa 4. júna 2001. Porada ekonomických ministrov vlády SR zobrala predložený materiál na vedomie, odporučila predkladateľovi zverejniť na internetovej stránke spoločnosti Slovenská konsolidačná, a.s., úplný zoznam pohľadávok, ktoré nie sú viazané dohodou o mlčanlivosti a vláde SR informáciu prerokovať.

	Pre úplnosť treba poznamenať, že v informácii chýba časť 2. Podľa overenia u predkladateľa ide o nesprávne číslovanie. Informácia je teda úplná.

Záver:
	Podľa obsahu informácie o súčasnej podobe internetovej stránky Slovenskej konsolidačnej, a.s., možno usúdiť, že napĺňa požiadavky transparentnosti.

	Podľa informácie od generálneho riaditeľa Slovenskej konsolidačnej je t.č. na internetových stránkach úplný zoznam pohľadávok spoločnosti, takže požiadavka PEM je naplnená.

	Vzhľadom na to, že ide o informáciu, vláde SR ju odporúčame zobrať na vedomie v záveroch z rokovania. 

Bratislava 25.6.2001